
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 73 

3 Φεβρουάριου 1995 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Οικ. 2254/230/Φ-6.9 

Προϋποθέσεις, διαδικασία και τα απαιτούμε να δικαιολο- 

γητικά για τη χορήγηση άδειας γομωτή και πυροδότη 

διατρημότων με εκρηκτικές ύλες. 

01 ΥΠΟΥΡΓΟΙ 
ΔΗΜΟΣΙΑΣ ΤΑΞΗΣ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΊΑΣ 

Έχοντας υπόψη: 

1. Το Ν. 6422/26.28/11/1934 (ΦΕΚ 412/Α') -περί 
ασκήσεως του επαγγέλματος του Μηχανολόγου, Ηλε¬ 
κτρολόγου κ.λπ.». 

2. Το Β.Δ. 16/17.3/1950 (ΦΕΚ 821/Α 1 ) «περί διαιρέ- 
σεως, κατατάξεως και απογραφής των Μηχ/ων Εγκατα¬ 
στάσεων κ.λπ.». 

3. Το Ν. 2168/1993 (ΦΕΚ 147/Α ) «ρύθμιση θεμάτων 
που αφορούν όπλα, πυρομαχικά, εκρηκτικές ύλες κ,λπ.» 
και ειδικότερα το άρθρο 11 παράγρ. 5 αυτού. 

4. Του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α). 

5. Το Π.Δ, 229/86 «σύσταση και οργάνωση της Γεν. 
Γραμματείας Βιομηχανίας» (ΦΕΚ 96/Α') και το Π.Δ. 
396/88 «Οργάνωση της Γενικής Γραμματείας Βιομηχα¬ 
νίας» (ΦΕΚ 172/Α). 

6. Το γεγονός άτι από την απόφαση αυτή δεν προκαλεΐ- 
ται δαπάνη σε βάρος του Κρατικού Προϋπολογισμού. 

7. Την υπουργική απόφαση με αριθμό ΙΙ-5η/Φ/17402/ 
31.12.1984 «Κανονισμός Μεταλλευτικών και Λατομικών 
Εργασιών» (ΦΕΚ. 931 /Β731.12.1984). 

8. Την αριθ. ΥΠ. 122/14.7.1994 απόφαση του Πρωθυ¬ 
πουργού, για τον καθορισυό των αρμοδιοτήτων του ανα¬ 
πληρωτή Υπουργού Βιομηχανίας Ενέργειας και Τεχνολο¬ 
γίας, αποφασίζουμε: 

Αρθρο ι 

1.1. Τα άτομα που κάνουν χρήση εκρηκτικών υλών: 

-Σε έργα και δραστηριότητες που εκτελούνται εντός 
των Μεταλλευτικών και Λατομικών χώρων, όπως αυτά κα¬ 
θορίζονται από τις κείμενες διατάξεις. 

-Σε δραστηριότητες έργων εκσκαφής, διάνοιξης, δια¬ 
μόρφωσης, κατακρήμνισης που εκτελούνται εκτός Με¬ 
ταλλευτικών και Λατομικών χώρων πρέπει να κατέχουν 
αντίστοιχη ειδική άδεια Γομωτή-Πυροδότη, η οποία χορη¬ 
γείται σύμφωνα με τις διατάξεις της παρούσας κοινής 
υπουργικής απόφασης. 


Αρθρο 2 

Σκοπός. 

2.1. Με την απόφαση αυτή καθορίζονται: 

-Οι χορηγούμενες επαγγελματικές άδειες Γομωτή- 
Πυροδότη. 

-Τα προσόντα και τα δικαιολογητικά που απαιτούνται 
για την απόκτηση της άδειας Γομωτή-Πυροδότη. 

-Τα δικαιώματα και οι υποχρεώσεις των αδειούχων Γο- 
μωτών-Πυροδοτών. 

-Η διαδικασία χορήγησης επαγγελματικής άδειας Γο- 
μωτή-Πυροδότη. 

-Η διαδικασία επιβολής Διοικητικών Κυρώσεων. 

'Αρθρο 3 

Ορισμός. 

3.1. Γομωτής-Πυροδότης είναι το φυσικό πρόσωπο που 
κατέχει και χρησιμοποιεί εκρηκτικές ύλες για τη γόμωση 
των διατρημότων και την πυροδότηση αυτών. 

3.2. Απλή πυροδότηση είναι η εργασία διέγερσης της 
εκρηκτικής ύλης με τη χρήση κοινών πυροκροτητών. 

3.3. Ηλεκτρική πυροδότηση είναι η εργασία διέγερσης 
της εκρηκτικής ύλης με τη χρήση ηλεκτρικών πυροκροτη¬ 
τών. 

'Αρθρο 4 

Κατάταξη σε κατηγορίες έργων 
των εργασιών με χρήση εκρηκτικών υλών. 

4.1. Έργα 1ης κατηγορίας: Περιλαμβάνουν τα έργα και 
τις δραστηριότητες που εκτελούνται εντός των Μεταλ¬ 
λευτικών και Λατομικών Χώρων, με τη χρήση εκρηκτικών 
υλών. 

4.2. Έργα 2ης κατηγορίας: Περιλαμβάνουν τις δραστη¬ 
ριότητες και τα έργα στα οποία γίνεται χρήση εκρηκτικών 
υλών για εκσκαφή, διάνοιξη, διαμόρφωση, κατακρήμνιση 
κ.λπ. και εκτελούνται εκτός Μεταλλευτικών και Λατομι¬ 
κών Χώρων, 

Άρθρο 5 

Χορηγούμενες επαγγελματικές άδειες. 

Οι επαγγελματικές άδειες για εργασίες με χρήση εκρη¬ 
κτικών υλών με απλό ή ηλεκτρικό τρόπο πυροδότησης εί¬ 
ναι: . 

5.1. Αδεια Γομωτή-Πυροδδτη έργων 1ης Κατηγο¬ 
ρίας. 

5.2. Αδεια Γομωτή-Πυροδότη έργων 2ης Κατηγο¬ 
ρίας. 

5.3. Η άδεια Γομωτή-Πυροδότη έργων 1 ης Κατηγορίας 
χορηγείται από τις οικείες Επιθεωρήσεις Μεταλλείων του 
Υ.Β.Ε.Τ. 

5.4. Η άδεια Γομωτή-Πυροδότη έργων 2ης Κατηγορίας 
χορηγείται από τις Νομαρχιακές Υπηρεσίες Βιομηχανίας 
του ΥΒΕΤ. 

5.5. Η άδεια Γομωτή-Πυροδότη ισχύει για τρία χρόνια 
από την ημερομηνία έκδοσής της. 

Η ισχύς της άδειας παρατείνεται ανά τριετία τηρούμε¬ 
νων των σχετικών διατάξεων της παρούσας απόφασης. 

5.6.0 τύπος και η μορφή των εντύπων των αδειών περι- 
γράφονται στο παράρτημα I της παρούσας απόφασης. 

5.7. θεωρημένο φωτοαντίγραφο της χορηγούμενης 
άδειας Γομωτή-Πυροδότη αποστέλλεται στην αρμόδια 
Αστυνομική Αρχή προς ενημέρωσή της. 

Αρθρο 6 

Επαγγελματικά δικαιώματα αδειούχων. 

6.1. Αδεια Γομωτή-Πυροδότη έργων 1ης Κατηγο¬ 
ρίας. 

Ο κάτοχος της άδειας αυτής: 

Εκτελεί εργασίες γόμωσης-πυροδότησης εκρηκτικών 
υλών με απλές ή ηλεκτρικές πυροδοτήσεις σε υπόγειες ή 
επιφανειακές δραστηριότητες που εκτελούνται εντός των 
Μεταλλευτικών και Λατομικών χώρων, όπως αυτές καθο¬ 
ρίζονται από τον Κανονισμό Μεταλλευτικών και Λατομι¬ 
κών Εργασιών. 

6.2. Άδεια Γομωτή-Πυροδότη έργων 2ης Κατηγο¬ 
ρίας. 

Ο κάτοχος της άδειας αυτής 

Εκτελεί εργασίες γόμωσης-πυροδότησης εκρηκτικών 
υλών με απλές ή και ηλεκτρικές πυροδοτήσεις σε εργα¬ 
σίες και έργα Μεταλλευτικών και Λατομικών χώρων. 

Άρθρο 7 

Επαγγελματικές Υποχρεώσεις αδειούχων. 

7.1 Κατά την εκτέλεση εργασιών γόμωσης-πυροδότη¬ 
σης εκρηκτικών υλών, επιτρέπεται να εργάζονται μόνο 
πρόσωπα που κατέχουν την κατάλληλη άδεια κατά τις δια¬ 
τάξεις της παρούσας απόφασης. 

7.2 Ο αδειούχος Γομωτής-Πυροδότης έργων 1ης Κατη¬ 
γορίας, υποχρεούται: 

Να εφαρμόζει πιστά τις γενικότερες διατάξεις του Κα¬ 
νονισμού Μεταλλευτικών και Λατομικών Εργασιών, εφό¬ 
σον δεν αντίκεινται στις διατάξεις της παρούσας απόφα¬ 
σης και ειδικότερα όπου ο Κανονισμός αναφέρεται στις 
εργασίες με την χρήση εκρηκτικών υλών. 

Να τηρεί τις Ειδικές και Γ ενικές διατάξεις του Ν. 2188/ 
1993 «Ρύθμιση θεμάτων που αφορούν όπλα, πυρομαχικά, 
εκρηκτικές ύλες κ.λπ.». 

7.3 Ο αδειούχος Γομωτής-Πυροδότης έργων 2ης Κατη¬ 
γορίας υποχρεούται: 

-Να καθορίζει την θέση, τον αριθμό και το μέγεθος των 
διατρημάτων για κάθε περίπτωση, να επιλέγει την κατάλ¬ 
ληλη εκρηκτική ύλη που θα χρησιμοποιηθεί και να επιλέγει 
τον τρόπο πυροδότησης. 

Οι παραπάνω εργασίες γίνονται σε συνεργασία με τον 
επιβλέποντα το έργο Μηχανικό, για περιπτώσεις που προ- 


βλέπεται επιβλέπων Μηχανικός. 

-Να λαμβάνει μέτρα για την ασφάλεια και την προστα¬ 
σία της ζωής άλλων εργαζομένων στο ίδιο έργο και λοιπών 
προσώπων που για οποιοδήποτε λόγο βρίσκονται ή διέρ¬ 
χονται από τον ίδιο χώρο. 

-Να λαμβάνει μέτρα για την προστασία του περιβάλλο¬ 
ντος, άλλων εγκαταστάσεων, μηχανημάτων, κπσμάτων, 
κτιρίων, οικισμών, αρχαιολογικών χώρων, οδών, οδικών 
αρτηριών, σιδηροδρομικών γραμμών, δικτύων ηλεκτρικής 
ενέργειας, δικτύων Τηλεπικοινωνίας, δικτύων αερίων 
καυσίμων και λοιπών δημόσιων ή ιδιωτικών έργων. 

-Να λαμβάνει μέτρα για την προστασία ποιμνίων, ζώων 
και γενικά κάθε ξένου περιουσιακού στοιχείου. 

-Να κάνει έλεγχο ύστερα από την πυροδότηση ομάδας 
διατρημάτων, προκειμένου να διαπιστώσει κατά πόσο όλα 
τα διατρήματα έχουν εκραγεί και κατόπιν να επιτρέψει την 
εκτέλεση εργασιών οτο χώρο αυτό. 

-Να λαμβάνει τα κατάλληλα μέτρα για την εκ νέου πυ¬ 
ροδότηση ή ασφαλή εξουδετέρωση των διατρημάτων που 
για οποιοδήποτε λόγο δεν έχουν εκραγεί. 

-Να χρησιμοποιεί ως βοηθητικό προσωπικό στην εκτέ¬ 
λεση εργασιών γόμωσης-πυροδότησης διατρημάτων, 
άτομα υγιή που έχουν συμπληρώσει το 17ο έτος της ηλι¬ 
κίας τους και να παρέχει σε αυτά τη γνώση του επαγγέλ¬ 
ματος και την δυνατότητα απόκτησης πιστοποιητικού 
προϋπηρεσίας. 

-Να τηρεί τις ισχύουσες διατάξεις που αφορούν τη με¬ 
ταφορά, αποθήκευση, φύλαξη των εκρηκτικών υλών και 
τις ειδικές και γενικές διατάξεις του Ν. 2168/93. 

-Να τηρεί ης διατάξεις του Κανονισμού Μεταλλευτικών 
και Λατομικών Εργασιών σε διάφορα έργα που έχουν αντί¬ 
στοιχη εφαρμογή και δεν αντίκεινται στις διατάξεις της 
παρούσας απόφασης. 

Αρθρο 8 

Τυπικά προσόντα για την απόκτηση άδειας 
Γ ομωτή-Πυροδότη. 

8.1. Η άδεια Γομωτή-Πυροδότη έργων 1ης ή 2ης Κατη¬ 
γορίας χορηγείται σε άτομα ηλικίας 18-65 ετών. 

8.2. Η άδεια αυτή χορηγείται για την 2η Κατηγορία μετά 
από αίτηση του ενδιαφερομένου στην αρμόδια κατά περί¬ 
πτωση Νομαρχιακή Υπηρεσία του ΥΒΕΤ και ύστερα από 
επιτυχή εξέταση από την αρμόδια Εξεταστική Επι¬ 
τροπή. 

8.2.1. Η άδεια Γομωτή-Πυροδότη έργων 1ης κατηγο¬ 
ρίας χορηγείται απάτην αρμόδια Επιθεώρηση Μεταλλείων 
σύμφωνα με τις σχετικές διατάξεις και τα απαπούμενα 
προσόντα που αναφέρονται στον ισχύοντα Κανονισμό Με¬ 
ταλλευτικών και Λατομικών Εργασιών και βάσει των απαι- 
τουμένων δικαιολογητικών που περιγράφονται στο άρθρο 
9 της παρούσας απόφασης. 

8.2.2. Η άδεια Γομωτή-Πυροδότη έργων 2ης κατηγο¬ 
ρίας χορηγείται εφόσον προσκομισθούν εναλλακτικά: 

-Πτυχίο Τεχνικού Επαγγελματικού Λυκείου (ΤΕΛ) του 
Ν. 1566/1985 του Τμήματος Μεταλλείων ή Μεταλλουρ¬ 
γίας ή ισότιμο τίτλο και πιστοποιητικά προϋπηρεσίας του¬ 
λάχιστον (150) ημερομισθίων, που πραγματοποιήθηκαν 
μετά την απόκτηση του πτυχίου ως Βοηθός σε εργασίες 
που γίνεται χρήση εκρηκτικών υλών. 

-Πτυχίο Τεχνικής Επαγγελματικής Σχολής (ΤΕΣ) του Ν. 
156Θ/1985 ειδικότητας Μεταλλείων ή Μεταλλουργού ή 
ισότιμο τίτλο και πιστοποιητικά προϋπηρεσίας τουλάχι¬ 
στον (200) ημερομισθίων μετά την απόκτηση του Πτυχίου 

ως Βοηθός σε εργασίες που γίνεται χρήση εκρηκτικών 
υλών. 

-Τίτλο ταχύρρυθμης κατόρτισης του ΟΑΕΔ ειδικότητας 
Γομωτή-Πυροδότη και πιστοποιητικό προϋπηρεσίας του¬ 
λάχιστον (300) ημερομισθίων μετά την αποφοίτηση από 
τη Σχολή ως Βοηθός σε εργασίες που γίνεται χρήση εκρη¬ 
κτικών υλών. 

-Μόνο πιστοποιητικά προϋπηρεσίας τουλάχιστον (500) 
ημερομισθίων ως Βοηθός σε εργασίες όπου γίνεται χρήση 
εκρηκτικών υλών. 

8.3. Προκειμένου η άδεια Γομωτή-Πυροδότη να ισχύει 
για απλές ή ηλεκτρικές πυροδοτήσεις η κατά περίπτωση 
απαιτοϋμενη προϋπηρεσία πρέπει να έχει διανυθεΐ τουλά¬ 
χιστον κατά το ήμισυ σε εργασίες που έγινε χρήση ηλε¬ 
κτρικών αντίστοιχων πυροκροτητών. 

8.4. Η υπηρεσία που βεβαιώνεται κατά το διάστημα της 
Στρατιωτικής θητείας στη ΜΟΜΑ σε εργασίες με χρήση 
εκρηκτικών υλών, προσμετράται εξ ολοκλήρου, ως προϋ¬ 
πηρεσία ενώ η υπηρεσία σε χρήση εκρηκτικών υλών εν γέ- 
νει, προσμετράται ως προϋπηρεσία κατά το ήμισυ και μέ¬ 
χρι 300 ημερομίσθια κατ' ανώτατο όριο. 

8.5. Για τους Διπλωματούχους Μηχανικούς Μεταλλείων 
δεν απαιτείται η απόκτηση άδειας Γομωτή-Πυροδότη έρ¬ 
γων 1ης ή 2ης κατηγορίας για την εκτέλεση αντιστοίχων 
εργασιών. 

Οι εργασίες αυτές εντός Μεταλλείων - Λατομείων γίνο¬ 
νται από τους Μηχανικούς αυτούς αποκλειστικά για δοκι¬ 
μαστικούς ή πειραματικούς λόγους ή σε περίπτωση σοβα¬ 
ρών επικινδύνων καταστάσεων ή κινδύνου. 

8.6. Στους Διπλωματούχους Πολιτικούς Μηχανικούς χο¬ 
ρηγείται άδεια Γ ομωτή-Πυροδότη έργων 2ης Κατηγορίας 
αφού πιστοποιήσουν προϋπηρεσία τουλάχιστον (1) ενός 
έτους ως επιβλέποντες ή ως βοηθοί επιβλέποντες Μηχα¬ 
νικοί σε έργα που έγινε χρήση εκρηκτικών υλών. 

8.7α. Στους πτυχιούχους ΤΕΙ ειδικότητας Τεχνολόγων 
Ορυχείων, χορηγείται άδεια Γ ομωτή-Πυροδότη 1 ης Κατη¬ 
γορίας, αφού πιστοποιήσουν προϋπηρεσία τουλάχιστον 
(1) ενός έτους σε έργα της κατηγορίας αυτής. 

θ.7β. Στους Πτυχιούχους Ανωτέρων Τεχνικών Σχολών 
Ειδικότητας Μεταλλειολόγου ή Πολιτικού Μηχανικού, χο¬ 
ρηγείται άδεια Γομωτή-Πυροδότη 2ης Κατηγορίας αφού 
πιστοποιήσουν προϋπηρεσία τουλάχιστον δύο (2) ετών σε 
έργα που έγινε χρήση εκρηκτικών υλών. 

8.8. Η προϋπηρεσία για την απόκτηση άδειας Γομωτή- 
Πυροδότη λαμβάνεται υπόψη όταν έχει πραγματοποιηθεί 
μετά το 17ο έτος της ηλικίας. 

Αρθρο 9 

Δικαιολογητικά για την απόκτηση άδειας. 

9.1. Οι ενδιαφερόμενοι για την απόκτηση άδειας Γ ομω¬ 
τή-Πυροδότη απευθύνονται στις αρμόδιες Επιθεωρήσεις 
Μεταλλείων-Λατομείων προκειμένου για άδεια έργου 1 ης 
κατηγορίας ή στις αρμόδιες Νομαρχιακές Υπηρεσίες Βιο¬ 
μηχανίας προκειμένου για άδεια έργων 2ης κατηγορίας 
προσκομίζοντας τα ακόλουθα δικαιολογητικά: 

9.1.1. Αίτηση με πλήρη στοιχεία ταυτότητας. 

9.1.2. Δύο πρόσφατες φωτογραφίες. 

9.1.3. Δήλωση του άρθρου 8 του Ν. 1599/86 μόνιμης 
κατοικίας. 

9.1.4. Δήλωση του άρθρου 8 του Ν. 1599/86, στην 
οποία να δηλώνεται ότι δεν εμπίπτει στις απαγορευτικές 
διατάξεις του άρθρου 18 του Ν. 2168/93 και ότι δεν τυγ¬ 
χάνει φυγόδικος ή φυγόποινος. 


9.1.5. Πιστοποιητικό ιατρού ειδικότητας νευρολόγου¬ 
ψ υχιάτρου ή παθολόγου, από το οποίο να προκύπτει η κα¬ 
τάσταση της ψυχικής υγείας του ενδιαφερομένου. Το πι- 
στοποητικό αυτό παραδίδεται από τον ιατρό, στο πρό¬ 
σωπο που ζήτησε την εξέτασή του, εντός σφραγισμένου 
φακέλου. Η αρμόδια για την έκδοση της άδειας Υπηρεσία, 
ελέγχει το απαραβίαστο του φακέλου και δεν ποραλαμβό- 
νει το πιστοποιητικό που ο φάκελός του παραβιόστηκε. 

9.1.6. Αντίγραφο Ποινικού Μητρώου τύπου Α, σύμφωνα 
με τις διατάξεις του άρθρου 575 του Κώδικα Ποινικής Δι¬ 
κονομίας. 

Το ως άνω δικαιολογητικά ζητά η οικεία Περιφερειακή 
Υπηρεσία του ΥΒΕΤ, μέσω των αρμοδίων Δ/νσεων Ασφα¬ 
λείας ή Αστυνομικών Δ/νσεων. 

Η προαναφερόμενη Αστυνομική Αρχή προς την οποία 
το ΥΒΕΤ διαβιβάζει αντίγραφο της αίτησης του υποψή¬ 
φιου ζητά από την αρμόδια Εισαγγελική αρχή το ως άνω 
αντίγραφο Ποινικού Μητρώου το οποίο αποστέλλει στην 
Υπηρεσία του ΥΒΕΤ με διατυπωμένες τις δικές της από¬ 
ψεις, βάσει των περιεχομένων στο Μητρώο και των Γηρου¬ 
μένων στην Υπηρεσία της στοιχείων. 

9.1.7. Διπλότυπα είσπραξης Δημοσίου Ταμείου, όπως 
ορίζεται από τις κείμενες διατάξεις. 

9.1.8. Τα κατά Νόμο χαρτόσημα για την χαρτοσήμανση 
της Επαγγελματικής άδειας. 

9.1.9. Τίτλους Σπουδών. 

9.1.10. Πιστοποιητικά Προϋπηρεσίας ή άλλα κατά περί¬ 
πτωση Βεβαιωτικά Προϋπηρεσίας. 

Στα Πιστοποιητικά Προϋπηρεσίας πρέπει να αναγράφο¬ 
νται: 

-Τα στοιχεία του εργοδότη. 

-Τα στοιχεία του εργαζόμενου. 

-Η θέση των έργων στα οποία εργάσθηκε ο υποψήφιος. 

-Το είδος των εργασιών στο οποίο απασχολήθηκε ο 
υποψήφιος ως και ο ακριβής χρόνος απασχόλησης σε 
ημερομίσθια. 

9.2. Τα Πιστοποιητικά Προϋπηρεσίας για την 1η κατη¬ 
γορία πρέπει να ανταποκρίνονται στις σχετικές διατάξεις 
του Κανονισμού Μεταλλευτικών και Λατομικών Εργασιών, 
ενώ τα πιστοποιητικά για τη 2η κατηγορία που χορηγού¬ 
νται σε εργαζόμενους με ασφάλιση στο ΙΚΑ θεωρούνται 
για την ακρίβεια του περιεχομένου τους, από τον Οικείο 
Επόπτη Εργασίας, ύστερα από γνωμάτευση του Επαγγελ¬ 
ματικού Σωματείου που καλύπτει τον κλάδο και εφόσον 
υφίοταται νόμιμα τέτοιο Σωματείο. 

9.3. Στην περίπτωση που υπάρχουν στοιχεία προϋπηρε¬ 
σίας, όμως για οποιονδήποτε λόγο δεν υπάρχει αρμόδια 
Αρχή για την θεώρηση αυτών, τότε η εξακρίβωση της αλή¬ 
θειας των στοιχείων αυτών θα γίνεται από την αρμόδια πε¬ 
ριφερειακή Υπηρεσία που υποβάλλονται τα δικαιολογη- 
τικά σε συνεργασία με την Εξεταστική Επιτροπή, την Το¬ 
πική Αυτοδιοίκηση, τις Αστυνομικές Αρχές, τις συνδικαλι¬ 
στικές οργανώσεις. 

Μετά το πέρας της εξέτασης η αρμόδια Υπηρεσία συ¬ 
ντάσσει πρακτικό στο οποίο αιτιολογείται η αποδοχή ή 
απόρριψη των πιστοποιητικών ή άλλων αποδεικτικών 
προϋπηρεσίας. 

9.4. Οι διπλωματούχοι των Ανωχάτων Τεχνικών Σχολών 
και οι κάτοχοι πτυχίου Ανωτέρας Τεχνικής Σχολής, υπο¬ 
βάλλουν τα ίδια δικαιολογητικά πλην των πιστοποιητικών 
προϋπηρεσίας που αντικαθίστανται με τα εξής βεβαιωτικά 
προϋπηρεσίας: 

-Αποδεικτικά στοιχεία (Συμβάσεις - Δηλώσεις ανάθε¬ 
σης, ανάληψης, βεβαιώσεις Εφορείας κ.λπ.), από τα 

οποία να προκύπτει ο χρόνος άσκησης του επαγγέλματος 
τους και ο χρόνος εργασίας τους σε συγκεκριμένα έργα. 

-Υπεύθυνη δήλωση του άρθρου 8 του Ν. 1599/86 του 
ενδιαφερομένου όπου θα αναφέρονται τα συγκεκριμένα 
έργα στα οποία έγινε χρήση εκρηκτικών υλών και όπου 
αποκτήθηκαν οι απαραίτητες γνώσεις σχετικά με τη γό¬ 
μωση και πυροδότηση διατρημάτων, επίσης θα αναφέρο- 
νται τα στοιχεία του. 

9.5. Τα πιστοποιητικά προϋπηρεσίας και λοιπά αποδει¬ 
κτικά υπηρεσίας, επέχουν θέση Υπεύθυνσης Δήλωσης 
ενώπιον Δημόσιας Αρχής, και στην περίπτωση αναγραφής 
ανακριβών ή ψευδών στοιχείων οι παραβάτες τιμωρούνται 
σύμφωνα με τις οικείες διατάξεις του Ποινικού Κώδικα. 

Αρθρο 10 

Αντικατάσταση παλαιών αδειών. 

10.1. Οι κάτοχοι άδειας Γομωτή-Πυροδότη, που έχει 
εκδοθεί κατά τις διατάξεις του Κανονισμού Μεταλλευτι¬ 
κών και Λατομικών Εργασιών (υπουργ. απόφ. ΙΙ-5η/Φ/ 
17402/1984, ΦΕΚ 931/Β') ή κατά τις διατάξεις υπουργι¬ 
κών αποφάσεων που είχαν εκδοθεί σε εκτέλεση του Ν.Δ. 
4029/1955 «περί αργούντων μεταλλείων», είτε αυτοί ερ¬ 
γάζονται σε έργα εντός Μεταλλευτικών και Λατομικών χώ¬ 
ρων είτε σε έργα εκτός των χώρων αυτών, είναι υποχρεω¬ 
μένοι σε τακτή προθεσμία έξι (6) μηνών από την δημο¬ 
σίευση της απόφασης αυτής να αντικαταστήσουν την 
άδεια αυτή με νέα αντίστοιχη άδεια κατά τις διατάξεις της 
παρούσας απόφασης. 

10.2. Για την αντικατάσταση της παλαιός άδειας υπο¬ 
βάλλονται κατά περίπτωση στην αρμόδια Επιθεώρηση 
Μεταλλείων ή τη Νομαρχιακή Υπηρεσία, τα εξής: 

-Τα δικαιολογητικά των παραγράφων 9.1.1. έως 9.1.8. 

-Την προς αντικατάσταση άδεια. 

10.3. Η νέα άδεια που χορηγείται σε αντικατάσταση της 
παλαιός ισχύει όπως ορίζονται από τις διατάξεις της πα¬ 
ρούσας για έργα 1 ης ή 2ης Κατηγορίας αντίστοιχα, ανε¬ 
ξάρτητα από το είδος των εργασιών που αναφέρονται 
στην παλαιό άδεια. 

10.4. Στη νέα άδεια που χορηγείται θα αναφέρονται τα 
εξής: 

Η ΑΔΕΙΑ ΑΥΤΗ ΧΟΡΗΓΕΙΤΑΙ ΣΕ ΑΝΤΙΚΑΤΑΣΤΑΣΗ ΤΗΣ 
.ΑΔΕΙΑΣ ΓΟΜΩΤΗ - ΠΥΡΟΔΟΤΗ (Κ.Υ.Α. ...) 

10.5. θεωρημένο αντίγραφο της νέας άδειας αποστέλ- 
λεται στην αρμόδια Αστυνομική Αρχή προς ενημέρωσή της 
εντός ενός μηνός. 

10.6 . Η νέα άδεια που χορηγείται σε αντικατάσταση της 
παλαιός ισχύει για τρία (3) χρόνια από την ημερομηνία εκ- 
δόσεώς της. 

Αρθρο 11 
θεώρηση αδειών. 

11.1. Οι άδειες Γομωτών - Πυροδοτών υπόκεινται σε 
ανά τριετία θεώρηση για την παράταση της ισχύος αυτών, 
σύμφωνα με την παρ. 5.5 της παρούσας. 

11.2. Για την θεώρηση των αδειών υποβάλλονται κατά 
περίπτωση στην αρμόδια Νομαρχιακή Υπηρεσία ή Επιθε¬ 
ώρηση Μεταλλείων τα εξής: 

-Τα δικαιολογητικά των παραγράφων 9.1.1. έως 9.1.8. 

-Την προς θεώρηση άδεια. 

11.3. Οι αρμόδιες για την έκδοση των αδειών Νομαρχια¬ 
κές Υπηρεσίες του ΥΒΕΤ, αποστέλλουν δύο φορές το 
χρόνο εντός του πρώτου δεκαημέρου του Ιανουάριου και 
Ιουνίου στην αρμόδια Αστυνομική Αρχή, πλήρη κατάσταση 


με τα στοιχεία των αδειών των οποίων έγινε θεώρηση. 

Αρθρο 12 

Εξεταστικές Επιτροπές. - Εξετάσεις 
Εξεταστέα ύλη 

12.1. Η εξέταση των υποψηφίων για την απόκτηση 
άδειας Γομωτή-Πυροδότη διενεργείται από την Εξετα¬ 
στική Επιτροπή που συγκροτείται σε εφαρμογή του σχετι¬ 
κού άρθρου του Κανονισμού Μεταλλευτικών και Λατομι¬ 
κών Εργασιών, και των τυχόν τροποποιήσεών του. 

12.2. Η εξέταση των υποψηφίων Γομωτών - Πυροδοτών 
από την Εξεταστική Επιτροπή, διενεργείται σύμφωνα με 
τα οριζόμενα στον ισχύοντα Κανονισμό Μεταλλευτικών 
και Λατομικών Εργασιών. 

12.3. Οι αρμόδιες Υπηρεσίες Βιομηχανίας στις οποίες 
υποβάλλονται δικαιολογητικά των υποψηφίων 2ης κατη¬ 
γορίας, μετά τον έλεγχό τους και αφού διαπιστωθεί ότι ο 
υποψήφιος έχει τα τυπικά προσόντα, διαβιβάζει τον πλήρη 
φάκελο στην έδρα της Εξεταστικής Επιτροπής για τις πε¬ 
ραιτέρω ενέργειες. 

12.4. Μετά την εξέταση του υποψηφίου η Εξεταστική 
Επιτροπή συντάσσει το πρακτικό και επιστρέφει τον φά¬ 
κελο στην αρμόδια Υπηρεσία προς περαιτέρω ενέρ¬ 
γειες. 

12.5. Η αρμόδια Περιφερειακή Υπηρεσία Βιομηχανίας 
στην περίπτωση που ο υποψήφιος έχει κριθεί ΙΚΑΝΟΣ χο¬ 
ρηγεί την αιτούμενη άδεια Γομωτή - Πυροδότη διατρημά- 
των. 

12.6. Το πλαίσιο της εξεταστέας ύλης για την απόκτηση 
της άδειας Γομωτή - Πυροδότη διατρημάτων αναφέρεται 
στο παράρτημα II της παρούσας. 

12.7. Οι υποψήφιοι που απορρίπτονται στις εξετάσεις 
μπορούν να επανέλθουν για νέα εξέταση αφού υποβάλ¬ 
λουν νέα αίτηση, παράβολο και τυχόν νέα συμπληρωμα¬ 
τικά δικαιολογητικά. 

Η πρώτη επανεξέταση γίνεται μετά ένα (1) δίμηνο, η 
δεύτερη μετά δύο (2) δίμηνα και οι επόμενες κάθε τρία (3) 
δίμηνα. 

Αρθρο 13 

Διοικητικές κυρώσεις. 

13.1. Οι προβλεπόμενες από την παρούσα απόφαση 
άδειες δεν χορηγούνται, εφόσον οι ενδιαφερόμενοι εμπί¬ 
πτουν στις απαγορευτικές διατάξεις του άρθρου 18 παρ. 2 
και 3 του Ν. 2168/93. 

13.2. Η άδεια Γομωτή-Πυροδότη ανακαλείται υποχρεω¬ 
τικά, εάν κατά τη διάρκεια της ισχύος αυτής συντρέξει πε¬ 
ρίπτωση εκ των αναφεραμένων στο άρθρο 18 παρ. 2 και 3 
του Ν. 2188/1993. 

13.3 Για παραβάσεις των λοιπών διατάξεων του Ν. 
2168/93 και των όρων της παρούσας απόφασης ανεξαρ¬ 
τήτως της ποινικής δίωξης και των περιπτώσεων που προ- 
βλέπεται ανάκληση της άδειας, επιβάλλεται προσωρινή 
αφαίρεση αυτής τουλάχιστον (15) ημερών μέχρι (3) τριών 
μηνών ανάλογα με την σοβαρότητα της παράβασης. 

13.4.1 Για τους κάτοχους άδειας, 1ης κατηγορίας και 
για παραβάσεις του ισχύοντα Κώδικα Μεταλλευτικών και 
Λατομικών Εργασιών έχουν εφαρμογή τα προβλεπόμενα 
και οι διαδικασίες από τον Κανονισμό αυτό, τόσο για την 
ανάκληση, όσο και την προσωρινή αφαίρεση της άδειας. 

13.4.2 Για παραβάσεις του Ν. 2168/93 η ανάκληση και 
αφαίρεση της άδειας 1ης κατηγορίας γίνεται με απόφαση 

του Επιθεωρητή Μεταλλείων, ύστερα από εισήγηση της 
Υπηρεσίας του. 

13.5. Η ανάκληση και αφαίρεση της άδειας, 2ης κατη¬ 
γορίας, γίνεται με απόφαση του Νομάρχη, ύστερα από ει¬ 
σήγηση της αρμόδιας Περιφερειακής Υπηρεσίας Βιομη¬ 
χανίας. 

Με την επίδοση ανάκλησης-αφαίρεσης της άδειας κα¬ 
λείται ο κάτοχος αυτής, να την παραδώσει στην Υπηρεσία 
Βιομηχανίας, είτε στην αρμόδια Αστυνομική Αρχή. 

13.6 Η απόφαση ανάκλησης-αφαίρεσης κοινοποιείται 
στην αρμόδια Αστυνομική Αρχή για ενημέρωσή της. 

13.7 Η διαπίστωση των παραβάσεων που έχουν σχέση 
με την τήρηση των διατάξεων του Ν. 2168/93, των διατά¬ 
ξεων της απόφασης αυτής, και ενεργειών που επισύρουν 
κινδύνους για την ασφάλεια του ίδιου του αδειούχου, των 
άλλων εργαζομένων και του έργου, γίνεται από τους κατά 
το νόμο επιβλέποντες Μηχανικούς των διαφόρων έργων 
και άλλων αρμοδίων Οργάνων ή Αρχών, 

13.8 Με την έκδοση της απόφασης αφαίρεσης της 
άδειας και για το χρονικό διάστημα που ορίζεται αναστέλ¬ 
λεται αυτεπάγγελτα το δικαίωμα από τον κάτοχο. 

13.8 Με την έκδοση της απόφασης αφαίρεσης της 
άδειας και για το χρονικό διάστημα που ορίζεται αναστέλ¬ 
λεται αυτεπάγγελτα το δικαίωμα από τον κάτοχο άσκησης 
του επαγγέλματος, Γομωτή-Πυροδότη διατρημάτων. 


13.9 Για την ανάκτηση της ισχύος της' άδειας που αφαι- 
ρέθηκε μετά το πέρας της ποινής απαιτείται να παρσταθεί 
η ισχύς αυτής και για τον λόγο αυτό ο κάτοχος πρέπει να 
υποβάλει τα δικαιολογητικά των παραγράφων 9.1.1. έως 
9.1.8. 

13.10 Κατά της απόφασης ανάκληση ς ή αφαίρεσης της 
άδειας, με βάση τις παραγράφους 13.4 και 13.5, επιτρέ¬ 
πεται προσφυγή ενώπιον του Υπουργού ΒΕΤ σύμφωνα με 
τις διατάξεις του άρθρου 18 πρ. 9 του Ν. 2168/93. 

Άρθρο 14 

Κάθε άλλη διάταξη που αντίκειται στην παρούσα από¬ 
φαση, καταργείται. 

Αρθρο 15 

Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 1994 

ΟΙ ΥΠΟΥΡΓΟΙ 

ΑΝΛΠΛ. βιομηχαμας, 

ΔΗΜΟΣΙΑ! ΤΑΞΗΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΓΓΥΛ.-ΑΓΤ. ΠΛΠΛΘΕΜΕΛΗΣ ΧΡ. ΡΟΚΟΦΥΛΛΟΣ 

ΠΑΡΑΡΤΗΜΑ) 

Το έντυπο της άδειας 1‘ομωτή-Πυροδότη ΚΑ 22.19 έχει τη μορφή βιβλιαρίου με περίβλημα από σκληρά χαρτί με 2 
όψεις (π πρώτη όψη έχει τις σελίδες α, δ και η δεύτερη όψη τις σελίδες β, γ) τα εσωτερικά φύλλα από λεπτό λευκό χαρι ·. 
με σελίδες (I... 1, 2, 3, 4, ...). 

Το βιβλιάριο έχει διαστάσεις 13x20 εκατοστά. 

Η σελίδα αυτή συμπληρώνεται στην περίπτωση 
αντικατάστασης παλαιός άδειας ή λόγω απώλειας. 
















ΓΟΜΩΤΗ - ΠΥΡΟΔΟΤΗ 

